બાબરા, બાબરામાં તાલુકા પંચાયત કચેરી ખાતે ધારાસભ્ય વિરજીભાઈ ઠુંમરના અધ્યક્ષ સ્થાને તાલુકા કોંગ્રેસની કારોબારી બેઠક યોજાઇ હતી જેમાં તાલુકા કોંગ્રેસના પ્રભારી સુરેશભાઈ બથવાર, તાલુકા કોંગ્રેસ પ્રમુખ જસમતભાઈ ચોવટિયા, જિલ્લા કોંગ્રેસ અગ્રણી પ્રભાતભાઈ કોઠીવાળ, તાલુકા પંચાયતના પ્રમુખ ધીરુભાઈ વહાણી, ઉપ પ્રમુખ કિશોરભાઈ દેઠળિયા, અમિત જોગેલ, દિલીપભાઈ ખાચર, જીતુભાઇ સોલંકી, વિનુભાઈ કરકર, અશ્વિનભાઈભાઈ સાકરીયા, કુલદીપભાઈ બસિયા, અરવિંદભાઈ મેવાડા, સહિતના કોંગ્રેસના અગ્રણીઓ ઉપસ્થિત રહ્યા હતા તાલુકાપંચાયત કચેરી ખાતે આયોજિત કોંગ્રેસની કારોબારીમાં ધારાસભ્ય વિરજીભાઈ ઠુંમરે રાજ્યની અને કેન્દ્રની સરકાર પર આકરા પ્રહારો કર્યા હતા અને જણાવ્યું હતુંકે આજે દેશમાં અરાજકતા નો માહોલ સર્જાયો છે ખેડૂતો,બેરોજગાર યુવાનો પોતાના હક માટે રોડે ચડ્યા અને આંદોલન કરવાની ફરજ પડી છે કેન્દ્રની સરકાર આર્થિક મુદ્દે પણ નિષ્ફળ નીવડી છે તેમજ કાયદો અને વ્યવસ્થા ઝીરો બની છે દેશની બહેન દીકરીઓ આજે સલામત નથી કેવી કાયદો ને વ્યવસ્થા છે ધારાસભ્ય વિરજીભાઈ ઠુંમરે રોષ પૂર્વક સવાલો કરી આકરા શબ્દોમાં કેન્દ્ર અને રાજ્ય સરકારની ઝાટકણી કાઢી હતી તેમજ આગામી તા 14 ના રોજ દિલ્હી ખાતે આયોજિત કોંગ્રેસના કાર્યક્રમમાં બાબરા તાલુકામાંથી મોટી સંખ્યામાં કાર્યકરોએને ઉમટી પડવા હાકલ કરી હતી તેમજ કારોબારીમાં ઉપસ્થિત પ્રભારી સુરેશભાઈ બથવારે સંગઠન બાબતે માહિતી અને માર્ગદર્શન આપ્યું હતું.